जय-जय जगन्नाथ से गूंजा जगन्नाथ मंदिर
जय-जयजगन्नाथ से शुक्रवार को जगन्नाथ मंदिर गूंज रहा था। हर स्त्री-पुरुषों ने अपने दोनों हाथ ऊपर उठाकर जगन्नाथ स्वामी के जयकारे लगाते रहें। शाम तक मंदिर परिसर में सैकड़ों भक्त जमे थे। मौका था जगन्नाथपुर स्थित जगन्नाथ मंदिर के 325वें स्थापना दिवस का। स्थापना दिवस बड़े ही धूमधाम से मनाया गया। इस अवसर पर कई धार्मिक अनुष्ठान भी हुए। इसमें 20 हजार से अधिक भक्त शरीक हुए। यह कार्यक्रम जगन्नाथपुर मंदिर न्यास समिति की ओर से आयोजित था। सभी विधान मंदिर के प्रधान पुजारी ब्रजभूषण नाथ मिश्र, रामेश्वर पाढ़ी ने संयुक्त रूप से कराया। विधान में मंदिर के अन्य पुजारी सरयू नाथ मिश्र समेत अन्य पुजारियों ने भी सहयोग किया। तत्पश्चात भगवान की आरती किया गया। इसके बाद महाभोग का वितरण किया गया। महाभोग के रूप में खिचड़ी-सब्जी का भोग बांटा गया। हजारों श्रद्धालु भोग ग्रहण किए। सफल आयोजन में श्रीकांत ठाकुर लाल चितरंजन नाथ शाहदेव, सुरेंद्र तिवारी समेत कई सदस्यों ने योगदान दिया।
bho_Deva hin_Deva